Secretarul general ONU solicită încetarea conflictului dintre Israel și Fâșia Gaza. "Au murit deja prea mulți oameni nevinovați".
Secretarul general al Naţiunilor Unite, Antonio Guterres, a cerut, în cursul nopţii de joi spre vineri, încetarea imediată a confruntărilor militare dintre Israel şi grupurile islamiste palestiniene Hamas şi Jihadul Islamic. Antonio Guterres: "Din respect pentru sărbătoarea Eid al-Fitr, fac apel la reducerea imediată a tensiunilor şi încetarea ostilităţilor între Fâşia Gaza şi Israel".
ONU cere ca atacul să înceteze, din respect pentru sărbătoarea musulmană care marchează sfârșitul Ramadanului."Din respect pentru sărbătoarea Eid al-Fitr, fac apel la reducerea imediată a tensiunilor şi încetarea ostilităţilor între Fâşia Gaza şi Israel. Prea mulţi civili nevinovaţi au murit deja. Acest conflict nu poate decât să amplifice radicalizarea şi extremismul în întreaga regiune", a transmis Antonio Guterres, în cursul nopţii, prin Twitter, conform cotidianului The Guardian.Sărbătoarea mulsulmană Eid al-Fitr marchează încheierea postului musulman al Ramadanului.Confruntările militare dintre Israel şi grupurile islamiste palestiniene din Fâşia Gaza s-au amplificat în cursul nopţii de joi spre vineri. Armata israeliană a intensificat bombardamentele asupra Fâşiei Gaza, atât din aer, cât şi de la sol. Conform unor surse, trupe israeliene au efectuat operaţiuni punctuale în Fâşia Gaza.Armata israeliană a comunicat că în prezent nu sunt militari pe teritoriul Fâşiei Gaza şi că nu va avea loc o invazie. Surse militare au precizat că unităţi terestre sunt mobilizate în zona frontierei dintre Israel şi Fâşia Gaza, fără însă a avansa pe teritoriul palestinian.